
Adresa: comuna Tarcău, judeţul Neamţ, cod poştal: 617445;
Telefon: 0233/240066, 0233/240951, fax: 0233/206253;
e-mail:  primaria@tarcau.ro      web site: www.tarcau.ro





Nr.  8918/07.10.2026


Primăria comunei Tarcău, judeţul Neamţ, organizează concurs de recrutare pentru ocuparea pe o perioadă nedeterminată, a unei funcții contractuale vacante de Consilier, treaptă profesională IA, în cadrul Compartimentului Servicii Culturale, din cadrul aparatului de specialitate al primarului comunei Tarcău, în data 28.10.2026, ora 10.00 -  proba scrisă şi  03.11.2026, ora 11.00 – proba interviu, la sediul instituției.

Condiţii generale de participare:

1. Condiţii de participare la concurs, conform legislaţiei în vigoare:
Pot participa la concursul de recrutare organizat în vederea ocupării postului mai sus menționat numai persoanele care îndeplinesc condițiile prevăzute de Hotărârea nr. 1336/2022 pentru aprobarea Regulamentului cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare și din Legea nr. 53/2003, cu modificările si completările ulterioare:

a) are cetățenia română sau cetățenia unui alt stat membru al Uniunii Europene, a unui stat parte la Acordul privind Spațiul Economic European (SEE) sau cetățenia Confederației Elvețiene
b) cunoaște limba română, scris și vorbit;
c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările și completările ulterioare;
d) are o stare de sănătate corespunzătoare postului pentru care candidează, atestată pe baza adeverinței medicale eliberate de medicul de familie sau de unitățile sanitare abilitate;
e) îndeplinește condițiile de studii, de vechime în specialitate și, după caz, alte condiții specifice potrivit cerințelor postului scos la concurs;
f) nu a fost condamnată definitiv pentru săvârșirea unei infracțiuni contra securității naționale, contra autorității, contra umanității, infracțiuni de corupție sau de serviciu, infracțiuni de fals ori contra înfăptuirii justiției, infracțiuni săvârșite cu intenție care ar face o persoană candidată la post incompatibilă cu exercitarea funcției contractuale pentru care candidează, cu excepția situației în care a intervenit reabilitarea;
g) nu execută o pedeapsă complementară prin care i-a fost interzisă exercitarea dreptului de a ocupa funcția, de a exercita profesia sau meseria ori de a desfășura activitatea de care s-a folosit pentru săvârșirea infracțiunii sau față de aceasta nu s-a luat măsura de siguranță a interzicerii ocupării unei funcții sau a exercitării unei profesii;
h) nu a comis infracțiunile prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

2. Condiţiile specifice de participare la concurs sunt, conform fişei postului:
· Studii de bază: Studii universitare de licență absolvite cu diplomă de licență în ramura de știință Știința sportului și educației fizice (domeniul de licență Educație fizică și sport) 
· Studii de masterat: Studii universitare de masterat (Ciclul II Bologna) absolvite cu diplomă de master sau în curs de absolvire în domeniul Artele spectacolului / Coregrafie (specializările: Coregrafie și performanță în dans, Pedagogie coregrafică, Artă coregrafică), în domeniul Management / Management cultural, sau diplome de masterat echivalente.
· Pregătire complementară (cursuri):
- Certificat/diplomă de absolvire a unui curs de specializare/perfecționare în domeniul biblioteconomiei/managementului de bibliotecă, recunoscut de Ministerul Muncii/Ministerul Educației.
- Certificat/diplomă de absolvire a unui curs de perfecționare/specializare în domeniul managementului așezămintelor culturale/managementului cultural, recunoscut de Ministerul Muncii/Ministerul Educației.
3. Concursul are trei etape:
a) selecţia dosarelor;
b) proba scrisă;
c) interviu;
Concursul se va organiza conform calendarului următor:
Dosarele de înscriere la concurs vor fi depuse la sediul Primăriei comunei Tarcău, compartiment Registratură, până la data 10 ianuarie 2025, 16.00.
Relații suplimentare la nr. de telefon: 0233.240066
Datele de desfăşurare a probelor de concurs:    depunerea dosarelor: până pe 20 octombrie 2026;
   selecția dosarelor: 21.11.2026;
                                                                           proba scrisă: 28.10.2026 ora 10.00;
                                                                           interviul: 03.11.2026 , ora 11.00;


Conform art. 35 al Hotărârii nr. 1336/28 noiembrie 2022 pentru  aprobarea  regulamentului – Cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare, pentru înscrierea la concurs candidații vor prezenta un dosar de concurs care va conține următoarele documente:

a) formular de înscriere la concurs, conform modelului prevăzut la anexa nr. 2, Hotărârii nr. 1336/28 noiembrie 2022 pentru  aprobarea  regulamentului – Cadru privind organizarea și dezvoltarea carierei personalului contractual din sectorul bugetar plătit din fonduri publice, cu modificările și completările ulterioare;
b) copia actului de identitate sau orice alt document care atestă identitatea, potrivit legii, aflate în termen de valabilitate;
c) copia certificatului de căsătorie sau a altui document prin care s-a realizat schimbarea de nume, după caz;
d) copiile documentelor care atestă nivelul studiilor și ale altor acte care atestă efectuarea unor specializări, precum și copiile documentelor care atestă îndeplinirea condițiilor specifice ale postului solicitate de autoritatea sau instituția publică;
e) copia carnetului de muncă, a adeverinței eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
f) certificat de cazier judiciar sau, după caz, extrasul de pe cazierul judiciar;
g) adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
h) certificatul de integritate comportamentală din care să reiasă că nu s-au comis infracțiuni prevăzute la art. 1 alin. (2) din Legea nr. 118/2019 privind Registrul național automatizat cu privire la persoanele care au comis infracțiuni sexuale, de exploatare a unor persoane sau asupra minorilor, precum și pentru completarea Legii nr. 76/2008 privind organizarea și funcționarea Sistemului Național de Date Genetice Judiciare, cu modificările ulterioare, pentru candidații înscriși pentru posturile din cadrul sistemului de învățământ, sănătate sau protecție socială, precum și orice entitate publică sau privată a cărei activitate presupune contactul direct cu copii, persoane în vârstă, persoane cu dizabilități sau alte categorii de persoane vulnerabile ori care presupune examinarea fizică sau evaluarea psihologică a unei persoane;
i) curriculum vitae, model comun european.
* Adeverința care atestă starea de sănătate conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății. Pentru candidații cu dizabilități, în situația solicitării de adaptare rezonabilă, adeverința care atestă starea de sănătate trebuie însoțită de copia certificatului de încadrare într-un grad de handicap, emis în condițiile legii.
*Copiile de pe actele prevăzute la  lit. b)-e), precum și copia certificatului de încadrare într-un grad de handicap prevăzut la se prezintă însoțite de documentele originale, care se certifică cu mențiunea „conform cu originalul“ de către secretarul comisiei de concurs.
*Documentul prevăzut la lit. f) poate fi înlocuit cu o declarație pe propria răspundere privind antecedentele penale. În acest caz, candidatul declarat admis la selecția dosarelor și care nu a solicitat expres la înscrierea la concurs preluarea informațiilor privind antecedentele penale direct de la autoritatea sau instituția publică competentă cu eliberarea certificatelor de cazier judiciar are obligația de a completa dosarul de concurs cu originalul documentului prevăzut la  lit. f), anterior datei de susținere a probei scrise și/sau probei practice. În situația în care candidatul solicită expres în formularul de înscriere la concurs preluarea informațiilor direct de la autoritatea sau instituția publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituția publică organizatoare a concursului, potrivit legii.
*Documentul prevăzut la  lit. h) poate fi solicitat și de către autoritatea sau instituția publică organizatoare a concursului, cu acordul persoanei verificate, potrivit legii.

Atribuţiile postului:
1. Elaborează, propune spre aprobare conducerii instituției și pune în aplicare strategia culturală și programul anual de activități al căminului cultural;
2. Inițiază și coordonează proiecte de revigorare a tradițiilor locale, evenimente dedicate zilelor festive naționale/locale, festivaluri, concursuri și spectacole tematice.;
3. Colaborează cu unitățile de învățământ locale, biserica, asociațiile din comunitate și alte așezăminte culturale pentru derularea de proiecte educativ-artistice comune.
4. Înființează, organizează și coordonează activitatea formațiilor artistice de amatori de la nivelul localității (ex: ansamblu de dansuri populare, trupe de dans modern/contemporan, grupuri vocale, grupuri satidice/teatru);
5. Instructează direct membrii comunității (copii, tineri, adulți) în cadrul cursurilor, atelierelor practice sau repetițiilor de dans, coregrafie și mișcare scenică, valorificând pregătirea de specialitate;
6. Asigură regia artistică, coregrafia și elementele de producție pentru toate spectacolele organizate de căminul cultural sau în care localitatea este reprezentată la nivel județean/național;
7. Organizează cercuri de dezbateri, proiecții de filme culturale sau educative, expoziții de artă plastică/artizanat și tabere de creație pe perioada vacanțelor școlare;
8. Gestionează și coordonează utilizarea sălii de spectacole, a sălilor de repetiții și a celorlalte spații componente, ținând evidența strictă a programărilor (inclusiv pentru adunări comunitare sau evenimente aprobate);
9. Răspunde de integritatea fizică a clădirii căminului cultural. Monitorizează curățenia și asigură funcționarea utilităților;
10. Răspunde direct de bunurile din inventarul căminului cultural (sisteme de sunet și lumini, costume populare, instrumente muzicale, mobilier, decoruri) și asigură depozitarea lor în condiții optime de siguranță;
11. Întocmește referate de necesitate pentru dotări logistice noi sau pentru reparații curente necesare imobilului și le înaintează compartimentelor de specialitate din Primărie.;
12. Răspunde direct de integritatea fizică și securitatea tuturor bunurilor culturale, pieselor de inventar, documentelor istorice și obiectelor etnografice aflate în colecția muzeului;
13. Întocmește, completează și actualizează periodic Registrul de inventar al muzeului, consemnând detalii tehnice (descriere, proveniență, stare de conservare, dimensiuni) pentru fiecare piesă în parte.;
14. Coordonează activitatea de colectare a obiectelor de valoare istorică sau etnografică de la cetățenii din comunitate (donații sau achiziții aprobate), întocmind procesele-verbale de primire-predare aferente.;
15. Monitorizează permanent condițiile de microclimat (temperatură, umiditate, intensitatea luminii) în sălile de expoziție și în depozite, pentru a preveni degradarea obiectelor din lemn, textile, ceramică sau hârtie;
16. Asigură aplicarea măsurilor de conservare preventivă (curățare specifică, aerisire, tratamente anti-paraziți/anti-molii pentru costume populare și obiecte din lemn), raportând imediat conducerii orice formă de degradare constatată.; 
17. Răspunde de funcționarea sistemelor de alarmă și supraveghere (dacă există) și de respectarea strictă a normelor de prevenire a incendiilor în incinta muzeului.; 
18. Asigură serviciul de ghidaj pentru vizitatorii individuali, delegațiile oficiale sau grupurile organizate (în special elevi și turiști), oferind explicații istorice, etnografice și culturale documentate;
19. Concepe, organizează și montează expoziții temporare sau permanente (ex: expoziții de fotografie veche, unelte tradiționale locale, evoluția portului popular din zonă) în corelare cu evenimentele organizate la căminul cultural.
20. Organizează „ateliere vii” sau lecții deschise în incinta muzeului, în parteneriat cu școlile, pentru a le preda tinerilor istoria și tradițiile locale (folosind tehnicile de didactică specifice formării sale);
21. Promovează patrimoniul muzeului în mediul online (pagini de social media, site-ul primăriei), colaborează cu centrele de informare turistică și asigură programul de vizitare stabilit pentru public;
22. Efectuează operațiunile de înregistrare a documentelor intrate în fondul bibliotecii (cărți, periodice, materiale audio-video.
23. Asigură clasificarea, catalogarea și indexarea cărților conform normelor biblioteconomice naționale.
24.  Organizează colecțiile în rafturi pe domenii și în ordine alfabetică, asigurând accesul liber la raft sau depozitarea corectă a acestora.
25. Identifică periodic documentele uzate fizic sau perimate moral și întocmește documentația legală pentru eliminarea lor din gestiune (procese-verbale de scădere/casare), conform legii [Legea 334/2002].
26.  Participă la acțiunile de verificare periodică (inventariere faptică) a fondului de carte, conform termenelor stabilite de legislația financiară și de bibliotecă.
27.  Înscrie cititorii, emite permisele de bibliotecă și completează fișele de înscriere, respectând normele legale privind protecția datelor cu caracter personal (GDPR).
28.  Asigură serviciul de împrumut de documente la domiciliu și consultarea acestora în sala de lectură, monitorizând termenele de restituire și aplicând măsuri pentru recuperarea cărților întârziate.
29.  Oferă asistență informațională și îndrumare cititorilor în căutarea documentelor la raft sau în cataloagele bibliotecii (fizice sau electronice).
30.  Inițiază și organizează activități culturale specifice pentru stimularea interesului pentru lectură în rândul comunității (ex: „Ora de povești”, cluburi de lectură pentru copii și tineri, ateliere literare).
31.  Organizează lansări de carte, expoziții de reviste și volume tematice (cu ocazia zilelor unor mari scriitori sau evenimente istorice), corelate cu activitățile căminului cultural și ale muzeului.
32.  Introduce treptat colecțiile bibliotecii într-un sistem informatizat de gestiune (soft de bibliotecă).


Bibliografia :
Bibliografie Generală:
1.  Constituţia României, republicată – Titlul II, drepturile, libertățile și îndatoririle fundamentale și Titlul III, autoritățile publice;	
2. Codul administrativ, OUG 57/2019, art. 368, art. 538 – 542 și art. 549 – 579,  cu modificările și completările ulterioare;
3. Legea nr. 202/2002 privind egalitatea de şanse şi de tratament între femei şi bărbaţi, republicată, cu modificările şi completările ulterioare.  
Bibliografie Specifică
1. Ordonanța de Urgență a Guvernului nr. 118/2006 privind înființarea, organizarea și funcționarea așezămintelor culturale, cu modificările și completările ulterioare.
• Tematică orientativă: Drepturile și obligațiile managerului/responsabilului de așezământ cultural; activitățile principale și rolul căminului cultural în comunitate. 
2.  Legea bibliotecilor nr. 334/2002, republicată, cu modificările și completările ulterioare.
• Tematică orientativă: Organizarea bibliotecilor publice locale; atribuțiile bibliotecarului; protecția, dezvoltarea și eliminarea (casarea) colecțiilor de carte; drepturile utilizatorilor.
3. Legea muzeelor și a colecțiilor publice nr. 311/2003, republicată, cu modificările și completările ulterioare.
• Tematică orientativă: Evidența, conservarea și gestionarea bunurilor culturale din colecțiile publice; obligațiile administratorului/custodelui de muzeu privind paza și protecția exponatelor.;

5. Tematica concursului:
1.      Respectarea demnităţii umane, protecţia drepturilor şi libertăţilor fundamentale ale omului, prevenirea şi combaterea incitării la ură şi discriminare;
2.      Reguli şi proceduri specifice activităţii de achiziţii publice;

Detalii privind condiţiile specifice şi bibliografia de concurs sunt disponibile accesând  pagina oficială a primăriei, www.tarcau.ro. Relaţii suplimentare se pot obţine la sediul Primăriei Comunei Tarcău, comuna Tarcău, Judeţul Neamt, telefon 0233/240066 şi la e-mail primaria@tarcau.ro. 


                                                                          Primar,
			                      FÎRȚALĂ Manole Dănuț

